**Tanulmányi, szakmai és művészeti versenyek**

**5. §** (1) Tanulmányi, művészeti és szakmai versenyeken szerzett eredmények alapján a jelentkező intézményi pontra jogosult a (2) bekezdésben rögzítettek szerint. A Karok a vonatkozó mellékletben szűkíthetik vagy bővíthetikaz intézményi pontszámra jogosító versenyek és eredmények körét, valamint módosíthatják az eredményekért járó pontszámot.

(2) Az alábbi versenyeken elért eredményekért adható intézményi pont:

1. Országos Középiskolai tanulmányi Verseny  (OKTV):
* az 1–10. helyezésért 100,
* a 11–20. helyezésért 50,
* a 21–30. helyezésért 25 intézményi pont adható.
1. Szakmai Előkészítő Érettségi Tárgyak Versenye (SZÉTV):
* az 1–10. helyezésért 100,
* a 11–20. helyezésért 50,
* a 21–30. helyezésért 25 intézményi pont adható.
1. [Ágazati és Ágazaton Kívüli Szakmai Érettségi Vizsgatárgyak Versenye, Ágazati és ágazaton belüli specializáció szakmai érettségi vizsgatárgyak versenye](https://www.felvi.hu/felveteli/jelentkezes/felveteli_tajekoztato/FFT_2022A/2_pontszamitas/24_tobbletpontok/245_versenyeredmenyek/2452_szetv_aszev) (ÁSZÉV):
* az 1–10. helyezésért 100,
* a 11–20. helyezésért 50,
* a 21–30. helyezésért 25 intézményi pont adható.
1. [Középiskolai Tudományos Diákkörök Kárpát-medencei Konferenciája](https://www.felvi.hu/felveteli/jelentkezes/felveteli_tajekoztato/FFT_2022A/2_pontszamitas/24_tobbletpontok/245_versenyeredmenyek/2453_tudok) (TUDOK):
* a nagydíjasoknak 30,
* az első díjasoknak 20 intézményi pont adható.
1. [Ifjúsági Tudományos és Innovációs Tehetségkutató Verseny](https://www.felvi.hu/felveteli/jelentkezes/felveteli_tajekoztato/FFT_2022A/2_pontszamitas/24_tobbletpontok/245_versenyeredmenyek/2454_innovacios)en elért legalább 3. helyezésért 30 intézményi pont adható.
2. [Országos Művészeti Tanulmányi Verseny](https://www.felvi.hu/felveteli/jelentkezes/felveteli_tajekoztato/FFT_2022A/2_pontszamitas/24_tobbletpontok/245_versenyeredmenyek/2455_muveszeti)en egyéni versenyzőként elért 1–3. helyezésért, legfeljebb egy eredményért 20 intézményi pont jár. A nem egyéni versenyzőként szerzett eredmények nem fogadhatók el.
3. [Országos Szakmai Tanulmányi Verseny](https://www.felvi.hu/felveteli/jelentkezes/felveteli_tajekoztato/FFT_2022A/2_pontszamitas/24_tobbletpontok/245_versenyeredmenyek/2456_osztv) (OSZTV): az Országos Szakmai Tanulmányi Versenyen elért helyezése alapján a szakmai vizsga egésze (minden része) alól felmentést kapott jelentkező a szakiránynak megfelelő továbbtanulás esetén 30 intézményi pontra jogosult.
4. [(Országos) Tudományos Diákkörök Konferenciája középiskolásoknak](https://www.felvi.hu/felveteli/jelentkezes/felveteli_tajekoztato/FFT_2022A/2_pontszamitas/24_tobbletpontok/245_versenyeredmenyek/2457_otdk) (OTDK***és/vagy*** TDK):
* 1-3. helyezésért 20,
* különdíjért 10 intézményi pont adható.
1. [„Ifjú tudósok” tudományos középiskolai vetélkedő](https://www.felvi.hu/felveteli/jelentkezes/felveteli_tajekoztato/FFT_2022A/2_pontszamitas/24_tobbletpontok/245_versenyeredmenyek/2458_ifju_tudosok):
	* helyezésért 100,
	* helyezésért 50,
	* helyezésért 25 intézményi pont adható.
2. [Nemzetközi Tudományos Diákolimpia](https://www.felvi.hu/felveteli/jelentkezes/felveteli_tajekoztato/FFT_2022A/2_pontszamitas/24_tobbletpontok/245_versenyeredmenyek/2459_diakolimpia) egyéni 1-3. helyezésért 100 intézményi pont adható.
3. [V4-es Közgazdasági Diákolimpia](https://www.felvi.hu/felveteli/jelentkezes/felveteli_tajekoztato/FFT_2022A/2_pontszamitas/24_tobbletpontok/245_versenyeredmenyek/24510_v4) nemzetközi döntőjén elért 1-3. helyezésért 30 intézményi pont jár .

(3) A (2) bekezdésben meghatározott versenyeredményeket az alábbiak szerint kell igazolni:

1. Az Országos Középiskolai Tanulmányi Versenyen (OKTV) elért eredményt a versenyeredményt tartalmazó, az Oktatási Hivatal által kiállított igazolás vagy az oklevél másolatával kell igazolni.
2. A Szakmai Előkészítő Érettségi Tárgyak Versenyén (SZÉTV) elért eredményt a versenyeredményt tartalmazó, a Nemzeti Munkaügyi Hivatal Szak- és Felnőttképzési Igazgatóság vagy jogelődje által kiadott igazolás vagy oklevél másolatával kell igazolni.
3. A SZÉTV versenyek jogutódja, az Ágazati és Ágazaton Kívüli Szakmai Érettségi Vizsgatárgyak Versenyén (ÁSZÉV) és az Ágazati és ágazaton belüli specializáció szakmai érettségi vizsgatárgyak versenyén elért eredményt a versenyeredményt tartalmazó, a Nemzeti Szakképzési és Felnőttképzési Hivatal által kiadott igazolás vagy oklevél másolatával kell igazolni.
4. A Középiskolai Tudományos Diákkörök Kárpát-medencei Konferenciája (TUDOK) versenyein elért eredményt a versenyeredményt tartalmazó, a Kutató Diákok Országos Szövetsége által kiállított igazolás vagy oklevél másolatával kell igazolni.
5. Az Országos Ifjúsági és Tudományos Innovációs Versenyen elért eredményt a versenyeredményt tartalmazó oklevél vagy a versenyt szervező Magyar Innovációs Szövetség által kiállított igazolás másolatával kell igazolni.
6. A középiskolai művészeti szakképzést folytató szakgimnáziumok tanulói számára szervezett Országos Művészeti Tanulmányi Versenyen egyéni versenyzőként elért versenyeredményt az Oktatási Hivatal által kiállított igazolás másolatával kell igazolni. A nem egyéni versenyzőként szerzett eredmény nem fogadható el. Alapfokú művészeti iskolák tanulói számára meghirdetett verseny eredménye nem fogadható el.
7. Az Országos Szakmai Tanulmányi Versenyen elért helyezést és a szakmai vizsga minden része alól való felmentést a verseny szervezője (pl. Magyar Kereskedelmi és Iparkamara, Agrárkamara stb.) által kiadott igazolással kell igazolni.
8. Az Országos Tudományos Diákköri Tanács koordinálásával kétévente szervezett Országos Tudományos Diákköri Konferencián elért eredményt a versenyeredményt tartalmazó, a rendező intézmény által kiállított igazolás vagy oklevél másolatával kell igazolni.
9. Az "Ifjú tudósok" tudományos középiskolai vetélkedőn elért eredményt a versenyeredményt tartalmazó oklevél vagy a versenyt szervező Oktatási Hivatal által kiállított igazolás másolatával kell igazolni.
10. A Nemzetközi Tudományos Diákolimpia versenyein elért eredményt a versenyeredményt tartalmazó, a szervező által kiállított igazolás vagy oklevél másolatával kell igazolni.
11. A Közgazdasági Diákolimpia nemzetközi döntőjén elért eredményt a versenyeredményt tartalmazó, a Magyar Közgazdasági Társaság által kiállított igazolás másolatával kell igazolni.